鄭材

鄭材（），字思成，號誠軒，直隸保定府安肅縣人，民籍，明朝政治人物。

 生平 
萬曆元年（1573年）癸酉科順天鄉試第九十五名舉人，萬曆二年（1574年）中式甲戌科會試第一百十九名，三甲第一百一十八名進士。歷官山東博平、德平等三知縣，累升戶部郎中，因戶部右侍郎李楨駁奏其所論趙吳婚姻事，語侵其父，憤激爭辯，二十一年（1593年）十二月調任南京《大明神宗显皇帝实录卷之二百六十八》：万历二十一年十二月庚戌朔，御史宋兴祖言朝廷登用六卿，欲其率属也。傥属官丑诋堂官，宁独鲜忠敬之心，亦大非对君之体。如户部侍郎李桢以郎中郑材疏论乞休。 皇上俯留，欲其率属，材则司属也，司属有郑材，桢不去不休；堂官有李桢，材不言不止。傥念桢清节雅操，堪任卿二；或改材别部，或计俸升转，庶全大臣之体，安堂属之心。 上调材南京。，後官山东怀隆兵备参议，因挟恨阻挠原任吏部侍郎赵用贤谥典，被革职为民《明神宗显皇帝实录卷之四百六十七》：万历三十八年二月，原任参处南京户部郎中郑材挟恨阻挠原任吏部侍郎赵用贤谥典，通政司廉得其状，两疏皆寝之。材并劾通政使曲乔迁、吴默为壅蔽，乔迁据实纠参，言原任吏部侍郎赵用贤先与御史吴之彦为婚，后权相张居正夺情议起，用贤抗疏劾之，几毙杖下，以之彦甘为奸党，大义绝婚，一时海内名流，无有非之者，即之彦方以得绝于用贤，一意私门为幸，亦未有片辞也。迨十有五年后王锡爵秉政，不能堪用贤切直之规，而彦子吴镇悔婚之讦至，当时用贤望隆公辅，而媒孽突至，众皆不平。郑材时为户部郎，不胜媚灶之心，攘臂疏参用贤，用贤竟齮齕去。材为众不容，不数月调南，不五年被察，此用贤绝婚断案也。去冬祀部汇题应谥者二十九人，赵用贤与焉，奉旨与谥，而材疏以绝婚一事诋用贤不当谥，臣等寝之，今正月又疏诋用贤不当谥，则以父母分葬议，而称为大逆不孝，天下元凶。夫合葬非古，礼记之父母各占一兆，吴中山水之常，又其父手自阡定，何为不孝，仍拒寝之。臣等历询材必欲甘心用贤之故，始知私恨有二：方居正用事时，选郎蒋遵箴为居正所昵，遵箴以望五之年丧妻，且家粤西，与郑家安肃者相去万里，材时已通籍，力怂恿其父郑雒以及笄妹委禽焉，致女痛恨父兄，至不肯归宁，盖一念冰山之托，至不难以妹为饵。而用贤每于众中讼言之，其恨一；及吴镇之事，材自功名捷侄，而计典不容，反失故物，十二年郁郁无聊，不自咎而贤，其恨二。抱此二恨，又自计窜逐已久，一旦欲出补官，非托建言，难施颜面，而明知犯议，借以胁人，不谓臣等屡为寝格，遂直参臣等矣。夫使名贤不保令闻于墓下，已为可恨，而朝廷纳言重地，乃欲以无耻撒泼者把持，此不重处，岂复成朝纲世界哉。疏入，得旨：谥典已经公处，奉有 明旨，郑材如何又行渎奏，该部院参看具奏。曲乔迁、吴默照旧供职，不得因此推辞，稽误章奏。《安肃县志》：郑材字思成，号誠轩，进士，官至山东少參。公负性有燕赵风，虽嗣太保大司马，而以翰墨为弓冶，毫无圭組綺紈之习。少受业檇李黄公洪宪，得江南宗旨。弱冠登朝，三仕令尹，皆慈良，语具山东博平志。及身淹郎署十馀年，练习疆敏，时少宰某与吴监生案，众论纷纷，公獨抗言不少逊避，遂调南曹。生平寄情骚雅，监税苏松，……以肮脏不偶，弃之而归。吟哦于易水郎山间，及無感愤氣，于是有先后诸刻，尝謂大司马李公化龙曰：余方以拂艰合理居山，兄亦當以拂众合理立朝。司马歎公为良友。祀乡贤。。

 家族 
曾祖鄭隆，義官；祖父鄭昱，貢士 贈推官；父鄭洛，兵部尚書。母陳氏（封孺人）。具慶下。

参考文献

C
Category:安肅人
Category:明朝博平縣知縣
Category:明朝戶部郎中
Category:南京戶部郎中
Category:明朝山東布政使司參議
Category:明朝德平縣知縣
Category:明朝户部主事